pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง ลธน.ม.เรณูฯ เป็นประธานการประชุมคณะกรรมการดำเนินโครงการตลาดคลองผดุงกรุงเกษม ครั้งที่ 12/2559
วันพฤหัสบดีที่ 17 พฤศจิกายน 2559
รอง ลธน.ม.เรณูฯ เป็นประธานการประชุมคณะกรรมการดําเนินโครงการตลาดคลองผดุงกรุงเกษม ครั้งที่ 12/2559
ประเมินผลการจัดงาน “โอทอป ภูมิปัญญาไทย ก้าวไกลสู่สากล” 3 – 16  พ.ย. 59 มีรายได้กระจายสู่ชุมชนกว่า 42 ล้านบาท โดยงานจะมีไปจนกระทั่งถึงวันที่ 27 พ.ย. 2559
วันนี้ (17 พฤศจิกายน 2559)เวลา 14.00 น.ณ ห้องประชุม 301 ตึกบัญชาการ 1 ทําเนียบรัฐบาล นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมืองเป็นประธานการประชุมคณะกรรมการดําเนินโครงการตลาดคลองผดุงเกษม ครั้งที่ 12/2559
ที่ประชุมได้รับทราบการประเมินผลการจัดงาน ตลาดคลองผดุงกรุงเกษมภายใต้แนวคิด “โอทอปภูมิปัญญาไทย ก้าวไกลสู่สากล” โดยกระทรวงการต่างประเทศและกรมการพัฒนาชุมชน กระทรวงมหาดไทย ซึ่งจัดขึ้นในระหว่างวันที่ 3 - 27 พฤศจิกายน 2559ระหว่างเวลา 10.00 - 19.00 น. ทุกวัน โดยไม่เว้นวันหยุดราชการและวันนักขัตฤกษ์ ทั้งนี้ ณ วันที่ 16 พฤศจิกายน 2559 มีรายได้กระจายชุมชนกว่า 42 ล้านบาท จึงขอเชิญชวนประชาชนมา ชม ชิม ช้อป องุ่นสดและลองกองราคาย่อมเยาได้จนกระทั่งถึง วันที่27 พฤศจิกายน 2559
นอกจากนี้ ที่ประชุมได้พิจารณาและมีมติเห็นชอบมอบหมายให้กระทรวงการคลังจัดงานตลาดคลองผดุงกรุงเกษม ภายใต้แนวคิด “คลังพัฒนาชาติ ตลาดคลองผดุงสร้างชีวิต เสริมสร้างเศรษฐกิจมั่นคง” โดยจัดขึ้นระหว่างวันที่ 1 – 23 ธันวาคม 2559ซึ่งมีรายละเอียดโดยสรุปคือ
สัปดาห์แรก ระหว่างวันที่ 1 - 9 ธันวาคม 2559จัดเป็นสัปดาห์ “คลังรวมใจถวายองค์พ่อหลวง” เน้นจัดนิทรรศการเกี่ยวกับ “พระมหากษัตริย์กับการออม” ซึ่งสนับสนุนการออมทั้งด้านเศรษฐกิจ สังคมและสิ่งแวดล้อม พร้อมเปิดบู้ธแลกธนบัตรที่ระลึกและแลกเหรียญกษาปณ์ในพระบาทสมเด็จพระเจ้าอยู่หัว รัชกาลที่ 9 พร้อมอัญเชิญเพลงพระราชนิพนธ์ของพระองค์มาเปิดตลอดการจัดงาน อีกทั้งมีการเผยแพร่เอกสารและจัดเจ้าหน้าที่มาแนะนําเกี่ยวกับการให้บริการต่าง ๆ ของกระทรวงการคลัง
สัปดาห์ที่สองระหว่างวันที่ 10 - 16 ธันวาคม 2559จัดเป็นสัปดาห์ “คลังของดี 4 ภาค” โดยเน้นแนวหลักปรัชญาเศรษฐกิจพอเพียง พร้อมนิทรรศการเฉลิมพระเกียรติพระบาทสมเด็จพระปรมินทรมหาภูมิพลอดุลยเดช
สัปดาห์ที่สามระหว่างวันที่ 17 - 23 ธันวาคม 2559จัดเป็นสัปดาห์ “คลังของขวัญวันขึ้นปีใหม่ส่งต่อความสุขจากปีเก่า ต้อนรับสิ่งดีวันขึ้นปีใหม่” เน้นให้บริการสินเชื่อดอกเบี้ยต่ํา ตรวจเครดิตบูโรฟรี บริการให้คําแนะนําเขียนแผนธุรกิจ พร้อมบริการจัดกระเช้าราคาประหยัดและห่อของขวัญฟรี
ทั้งนี้ ภายใน 3 สัปดาห์ดังกล่าวจะมีบู้ธอาหารปรุงสําเร็จรูป อาหารสด ผักผลไม้ ผลิตภัณฑ์เเปรรูป ผลิตภัณฑ์เสื้อผ้าสําเร็จรูป ให้บริการตัดผมฟรี พร้อมสาธิตและสอนฝึกการประกอบวิชาชีพต่าง ๆ เพื่อเป็นอาชีพเสริมและเพิ่มรายได้ให้แก่ครัวเรือนของประชาชนตามนโยบายของนายกรัฐมนตรีอีกด้วย
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การสัมมนาทางวิชาการ คณะเศรษฐศาสตร์ มหาวิทยาลัยหอการค้าไทย ประจำปีการศึกษา 2559
วันพฤหัสบดีที่ 30 มีนาคม 2560
การสัมมนาทางวิชาการ คณะเศรษฐศาสตร์ มหาวิทยาลัยหอการค้าไทย ประจําปีการศึกษา 2559
การสัมมนาทางวิชาการ คณะเศรษฐศาสตร์ มหาวิทยาลัยหอการค้าไทย
วันนี้ (29 มีนาคม 2560) นายสมชาย หาญหิรัญ ปลัดกระทรวงอุตสาหกรรม ร่วมเสวนาในการสัมมนาทางวิชาการ คณะเศรษฐศาสตร์ มหาวิทยาลัยหอการค้าไทย ประจําปีการศึกษา 2559 ในหัวข้อ "ทิศทางของนโยบายเพื่อเข้าสู่ประเทศไทย 4.0 ต้องเป็นอย่างไร" โดยมีนายสมชัย สัจจพงศ์ ปลัดกระทรวงการคลัง นางสาวบรรจงจิตต์ อังศุสิงห์ อธิบดีกรมพัฒนาธุรกิจการค้า กระทรวงพาณิชย์ นายกลินทร์ สารสิน ประธานกรรมการหอการค้าไทย และอาจารย์อัทธ์ พิศาลวานิช คณะเศรษฐศาสตร์ มหาวิทยาลัยหอการค้าไทย ร่วมเสวนา ณ อาคาร 10 ชั้น 2 มหาวิทยาลัยหอการค้าไทย
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ พอใจมาตรการดูแล อำนวยความสะดวกและความปลอดภัยให้ผู้โดยสารในช่วงเทศกาลปีใหม่ ของท่าอากาศยานดอนเมือง
วันศุกร์ที่ 6 ธันวาคม 2562
รมต. นร. นายเทวัญ ฯ พอใจมาตรการดูแล อํานวยความสะดวกและความปลอดภัยให้ผู้โดยสารในช่วงเทศกาลปีใหม่ ของท่าอากาศยานดอนเมือง
รมต. นร. นายเทวัญ ฯ พอใจมาตรการดูแล อํานวยความสะดวกและความปลอดภัยให้ผู้โดยสารในช่วงเทศกาลปีใหม่ ของท่าอากาศยานดอนเมือง
วันศุกร์ที่ 6 ธันวาคม 2562 เวลา 9.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี และ พลตํารวจตรีประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค เข้าร่วมประชุมหารือ "มาตรฐานการคุ้มครองผู้บริโภคเกี่ยวกับการใช้สายการบิน" ร่วมกับสํานักงานการบินพลเรือนแห่งประเทศไทย บริษัทท่าอากาศยานไทย จํากัด (มหาชน) และหน่วยงานที่เกี่ยวข้อง ณ ห้องประชุมท่าอากาศยานดอนเมือง กรุงเทพฯ พร้อมตรวจเยี่ยมและรณรงค์ประชาสัมพันธ์การใช้สายการบิน
รัฐมนตรีประจําสํานักนายกรัฐมนตรีพอใจหลังรับทราบมาตรการการดูแลอํานวยความสะดวกและความปลอดภัยให้กับผู้โดยสารในช่วงเทศกาลปีใหม่ที่สํานักงานการท่าอากาศยานดอนเมืองได้วางแผนไว้ พร้อมกล่าวว่า โดยส่วนตัวตนเองได้เดินทางโดยใช้บริการของท่าอากาศยานดอนเมืองเป็นประจํา และเห็นการเปลี่ยนแปลงในเรื่องของการให้บริการด้านต่างๆของสนามบินอย่างต่อเนื่อง ขอให้เจ้าหน้าที่อํานวยความสะดวก เพราะเชื่อว่าในช่วงเทศกาลปีใหม่จะมีประชาชนมาใช้บริการเป็นจํานวนมาก จึงฝากให้บริการประชาชนอย่างเต็มที่ และในฐานะที่กํากับดูแลสํานักงานคณะกรรมการคุ้มครองผู้บริโภค หรือ สคบ. ยังเน้นให้ประชาชนเข้าใจกรณีการซื้อตั๋ว กรณีการเลื่อนไฟท์บิน ค่าธรรมเนียมการเปลี่ยนแปลงเที่ยวบิน การเปลี่ยนชื่อ หรือกรณี เที่ยวบินล่าช้า การจองเที่ยวบินด้วยสกุลเงินต่างๆ เพราะเป็นเรื่องที่ร้องเรียนเข้ามามากที่ สคบ. จํานวนมาก
ขณะที่ก่อนหน้านี้ ในที่ประชุม เจ้าหน้าที่ของ สํานักงานการท่าอากาศยาน ดอนเมืองได้รายงานถึงมาตรการ ด้านต่างๆของท่าอากาศยานดอนเมืองซึ่งเป็นหนึ่งใน 6 ของท่าอากาศยานที่การท่าอากาศยานรับผิดชอบ โดยปีที่แล้วในปี (2561) ท่าอากาศยานดอนเมืองมีเที่ยวบินในประเทศมากที่สุด 269,964 เที่ยวบิน และในปี 2562 ช่วง 11 เดือนที่ผ่านมา มีผู้ใช้บริการแล้ว 37,629,823 คน คิดเป็นจํานวนกว่า 249,251 ไฟร์ท จาก 12 สายการบินที่ให้บริการ ทั้งนี้ ในช่วงวันที่ 27 ธันวาคม 2562 -2 ม.ค. 2563 ซึ่งเป็นช่วงการเดินทางในช่วงเทศกาลปีใหม่ พบว่ามีผู้โดยสารจองใช้บริการในช่วงวันที่ 30 ธันวาคมมากที่สุด 12,400 คน จากทั้งหมด 17,700 คน และคาดว่าการให้บริการในช่วงเทศกาลปีใหม่จะเป็นไปด้วยความเรียบร้อย
พร้อมกันนี้ทางท่าอากาศยานได้ตั้งศูนย์ประสานงานและอํานวยความสะดวกในการรักษาความปลอดภัยและให้บริการประชาชนโดยมีการจัดชุดรักษาความปลอดภัยผสมระหว่าง ทอท. ทหารและตํารวจ เพื่อตรวจในพื้นที่และตั้งจุดตรวจสกัดความมั่นคง ป้องกันเหตุอาชญากรรมไกด์ผี และแท็กซี่เถื่อน นอกจากนี้ ยังมีการเพิ่มหน่วย EOD ตรวจแอลกอฮอล์ ตรวจจับความเร็วสําหรับการใช้รถยนต์ในพื้นที่บริเวณท่าอากาศยาน นอกจากนี้การท่าอากาศยานยังได้รายงานด้วยว่า ได้มีการปรับปรุง bus gate เพิ่มรถเข็นกระเป๋าและที่สําคัญคือมีการปรับปรุงห้องน้ําให้ได้มาตรฐาน รวมทั้งอาคารจอดรถที่ขณะนี้ที่สามารถจอดรถได้ 2,914 คันและในอนาคตจะสร้างอาคารจอดรถเพิ่มขึ้นซึ่งจะสามารถรองรับได้อีกกว่า 2 พันคันส่วน นอกจากนี้ยังมีการจัดจุดรอรถโดยสารเพื่อขึ้นรถแท็กซี่ซึ่งมีการจัดห้องบริการไว้สําหรับผู้โดยสาร โดยมีการจัดระบบคิวเพื่อให้ผู้โดยสารสามารถขึ้นรถแท็กซี่ได้ภายในเวลา 15 นาที ด้วย
...............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธ.ก.ส. เชิญร่วมอุดหนุนผลไม้และสินค้าจากเกษตรกร
วันพุธที่ 27 พฤษภาคม 2563
ธ.ก.ส. เชิญร่วมอุดหนุนผลไม้และสินค้าจากเกษตรกร
ธ.ก.ส.เชิญชวนพี่น้องประชาชนช่วยเกษตรกรฝ่าวิกฤตโควิด-19 โดยร่วมอุดหนุนผลผลิตทางการเกษตรจากเกษตรกร จ.ปราจีนบุรี จันทบุรี กาญจนบุรี และสุพรรณบุรี อาทิ ทุเรียน ส้มโอ มังคุด เงาะ เมล่อน กุ้งก้ามกรามและอีกมากมาย ตั้งแต่ 27-29 พ.ค.นี้ ณ ธ.ก.ส. สํานักงานใหญ่
ธ.ก.ส. เชิญชวนพี่น้องประชาชนช่วยเกษตรกรฝ่าวิกฤตโควิด-19 โดยร่วมอุดหนุนผลผลิตทางการเกษตรจากเกษตรกรจังหวัดปราจีนบุรี จันทบุรี กาญจนบุรี และสุพรรณบุรี อาทิ ทุเรียน ส้มโอ มังคุด เงาะ เมล่อน กุ้งก้ามกรามและอีกมากมาย ตั้งแต่ 27-29 พฤษภาคมนี้ ณ ธ.ก.ส. สํานักงานใหญ่ บางเขน
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์การแพร่ระบาดของเชื้อไวรัสโควิด-19 ส่งผลต่อการจําหน่ายสินค้าในภาคเกษตร เป็นอย่างมาก เพื่อเป็นการช่วยเหลือและบรรเทาความเดือดร้อนของเกษตรกร ธ.ก.ส. ได้จัดทําช่องทางสนับสนุนในการจําหน่ายสินค้าจากแหล่งผลิตของเกษตรกรไปสู่ผู้บริโภคโดยตรง โดยในช่วงนี้มีสินค้าเกษตรจากสหกรณ์แปลงใหญ่ทุเรียนชาวสวนไม้เค็ด อําเภอเมือง จังหวัดปราจีนบุรี ที่ได้นําทุเรียน ส้มโอ และหน่อไม้มาจําหน่าย กลุ่มวิสาหกิจชุมชนบ้านปลายคลองและสหกรณ์การเกษตรเพื่อการตลาดลูกค้า ธ.ก.ส. จันทบุรี จํากัด (สกต.) จังหวัดจันทบุรี นํามังคุด ลองกอง สละ และเงาะมาจําหน่าย และศูนย์เกษตรธรรมชาติทองผาภูมิ อําเภอทองผาภูมิ จังหวัดกาญจนบุรี นําพืชผักและผลไม้มาจําหน่าย ในระหว่างวันที่ 27 - 29 พฤษภาคม 2563 นอกจากนี้ มีกลุ่มวิสาหกิจแปลงใหญ่กุ้งก้ามกรามบ้านสะพานพัฒนา อําเภอบางปลาม้า จังหวัดสุพรรณบุรี ได้นํากุ้งก้ามกราม เมล่อน และไข่มาร่วมจําหน่าย ในวันที่ 29 พฤษภาคม 2563 ระหว่างเวลา 09.00 - 17.00 น. ณ ธ.ก.ส. สํานักงานใหญ่ บางเขน กรุงเทพฯ
“ธ.ก.ส. จึงขอเชิญชวนพี่น้องประชาชนร่วมอุดหนุนสินค้าเกษตรคุณภาพดี ซึ่งนอกจากจะได้รับสินค้าเกษตรส่งตรงจากสวนและฟาร์มของเกษตรกรโดยตรงแล้ว ยังเป็นส่วนหนึ่งในการสนับสนุนและสร้างขวัญกําลังใจให้แก่เกษตรกรในการประกอบอาชีพ และร่วมสร้างเศรษฐกิจฐานรากของประเทศให้แข็งแกร่งอย่างยั่งยืนอีกด้วย” นายสมเกียรติกล่าว
รัฐบาลไทย-ข่าวทำเนียบรัฐบาล-ชี้แจงข่าวลืออันเป็นเท็จกรณีแอบอ้างเป็นพนักงาน ธ.ก.ส. เพื่อขอข้อมูลเพิ่มเติมจากผู้ที่ลงทะเบียนในโครงการลงทะเบียนเพื่อสวัสดิการแห่งรัฐปี 2560
วันศุกร์ที่ 16 มิถุนายน 2560
ชี้แจงข่าวลืออันเป็นเท็จกรณีแอบอ้างเป็นพนักงาน ธ.ก.ส. เพื่อขอข้อมูลเพิ่มเติมจากผู้ที่ลงทะเบียนในโครงการลงทะเบียนเพื่อสวัสดิการแห่งรัฐปี 2560
ามที่ปรากฏข่าวลือในพื้นที่ว่ามีบุคคลแอบอ้างเป็นพนักงาน ธ.ก.ส. โทรศัพท์ไปหาประชาชนเพื่อสอบถามเลขบัตรประจําตัวประชาชน และวันเดือนปีเกิด โดยอ้างว่าการลงทะเบียนผู้มีรายได้น้อยของบุคคลนั้นยังไม่สมบูรณ์
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า ตามที่ปรากฏข่าวลือในพื้นที่ว่ามีบุคคลแอบอ้างเป็นพนักงานธนาคารเพื่อการเกษตรและสหกรณ์การเกษตร (ธ.ก.ส.) โทรศัพท์ไปหาประชาชนเพื่อสอบถามเลขบัตรประจําตัวประชาชน และวันเดือนปีเกิด โดยอ้างว่าการลงทะเบียนผู้มีรายได้น้อยของบุคคลนั้นยังไม่สมบูรณ์ กระทรวงการคลังขอเรียนชี้แจงดังนี้
1. ธ.ก.ส. ไม่มีนโยบายให้พนักงานดําเนินการในลักษณะเช่นนี้แต่อย่างใด จากการประสานกับ ธ.ก.ส. พบว่า ธนาคารไม่มีนโยบายให้พนักงานดําเนินการในลักษณะดังกล่าวแต่อย่างใด จึงขอให้ประชาชนระมัดระวังการให้ข้อมูลส่วนบุคคลกับบุคคลอื่น เพราะอาจเป็นช่องทางให้มิจฉาชีพกระทําการที่ไม่ชอบตามกฎหมายโดยใช้ข้อมูลส่วนบุคคลของท่านได้
2. รัฐบาลโดยกระทรวงดิจิทัลเพื่อเศรษฐกิจและสังคมจะมีการจ้างนักศึกษาลงสํารวจทั่วประเทศ คณะรัฐมนตรีมีมติเมื่อวันที่ 13 มิถุนายน 2560 เห็นชอบให้กระทรวงดิจิทัลเพื่อเศรษฐกิจและสังคม โดยสํานักงานสถิติแห่งชาติ (สสช.) จัดทําโครงการสํารวจข้อมูลผู้มีรายได้น้อย เพื่อให้ทราบถึงสภาพความเป็นอยู่ของ
ผู้มีรายได้น้อย โดยทําการจ้างนักศึกษาในจังหวัดต่าง ๆ ทั้งในระดับอุดมศึกษาและอาชีวะศึกษา ที่อยู่ในจังหวัดภูมิลําเนาของตัวเอง หรือในจังหวัดใกล้เคียง หรือจังหวัดที่สถานศึกษาของตัวเองตั้งอยู่ ลงพื้นที่สํารวจทั่วประเทศในช่วงเดือนกรกฎาคมถึงเดือนสิงหาคม 2560 และนักศึกษาที่จะลงพื้นที่นั้น ต้องมีบัตรประจําตัวเจ้าหน้าที่สํารวจที่ สสช. ออกให้
ดังนั้น การแอบอ้างเป็นพนักงาน ธ.ก.ส. เพื่อกระทําการดังกล่าวในช่วงนี้ จึงไม่ใช่นโยบายของรัฐบาลแต่อย่างใด จึงขอให้ประชาชนที่ลงทะเบียนในโครงการลงทะเบียนเพื่อสวัสดิการแห่งรัฐ ระมัดระวังการให้ข้อมูลส่วนบุคคล และติดตามข่าวสารจากกระทรวงการคลังอย่างใกล้ชิดต่อไป ทั้งนี้ หากพบการกระทําผิด
ในลักษณะดังกล่าว ให้รีบแจ้งตํารวจและหน่วยงานที่ถูกแอบอ้างทันที เพื่อให้หน่วยงานที่เกี่ยวข้องดําเนินคดีต่อไป
สํานักนโยบายภาษี สํานักงานเศรษฐกิจการคลัง
โทร. 0 2273 9020 ต่อ 3505
รัฐบาลไทย-ข่าวทำเนียบรัฐบาล-กรมบังคับคดีจัดมหกรรมขายทอดตลาดทรัพย์สินในเขตพื้นที่ระเบียงเศรษฐกิจพิเศษภาคตะวันออก (EEC) นัดที่ ๑ ขายทรัพย์สินได้กว่า ๓๐๕ ล้านบาท
วันอาทิตย์ที่ 18 มีนาคม 2561
กรมบังคับคดีจัดมหกรรมขายทอดตลาดทรัพย์สินในเขตพื้นที่ระเบียงเศรษฐกิจพิเศษภาคตะวันออก (EEC) นัดที่ ๑ ขายทรัพย์สินได้กว่า ๓๐๕ ล้านบาท
กรมบังคับคดีจัดมหกรรมขายทอดตลาดทรัพย์สินในเขตพื้นที่ระเบียงเศรษฐกิจพิเศษภาคตะวันออก (EEC) นัดที่ ๑ ณ ห้องแปซิฟิค ฮอลล์ ศูนย์การค้าแปซิฟิค พาร์ค ศรีราชา จังหวัดชลบุรี
เมื่อวันที่ ๑๗ มีนาคม ๒๕๖๑ เวลา ๑๑.๐๐ น. กรมบังคับคดีจัดมหกรรมขายทอดตลาดทรัพย์สินในเขตพื้นที่ระเบียงเศรษฐกิจพิเศษภาคตะวันออก (EEC) นัดที่ ๑ ณ ห้องแปซิฟิค ฮอลล์ ศูนย์การค้าแปซิฟิค พาร์ค ศรีราชา จังหวัดชลบุรี โดยได้รับเกียรติจากนายนริศ ปาลกะวงศ์ ณ อยุธยา ปลัดอาวุโส อําเภอศรีราชา จังหวัดชลบุรี ร่วมสังเกตการณ์การประมูลขายทอดตลาดทรัพย์สิน และกิจกรรมต่างๆภายในงาน ซึ่งมีนางสาวรื่นวดี สุวรรณมงคล อธิบดีกรมบังคับคดี พร้อมด้วยนางศศิวิมล ธนศานติ รองอธิบดีกรมบังคับคดี และคณะผู้บริหารกรมบังคับคดี ให้การต้อนรับ และร่วมดูแลการปฏิบัติหน้าที่ของเจ้าหน้าที่ภายในมหกรรมขายทอดตลาด สําหรับทรัพย์ที่นํามาประกาศขายเป็นที่ดิน ที่ดินพร้อมสิ่งปลูกสร้าง และห้องชุด ที่ตั้งอยู่ในเขตพื้นที่จังหวัดชลบุรี ระยอง และฉะเชิงเทรา โดยมีทรัพย์ที่พร้อมขายทอดตลาดจํานวน ๒๗๖ คดี ๓๐๓ รายการ ราคาประเมินรวม ๗๒๗,๕๔๕,๒๑๘.๐๙ บาท ซึ่งมีผู้สนใจเข้าฟังการขายทอดตลาดประมาณ ๕๐๐ คน
โดยผลการขายทอดตลาดในวันนี้ ขายได้ ๑๗๖ คดี ๑๙๖ รายการ ราคาประเมิน ๒๑๙,๗๑๔,๓๘๔.๕๐ บาท ขายได้เป็นเงิน ๓๐๕,๐๔๓,๐๐๐ บาท นอกจากนี้ ภายในงานมหกรรมขายทอดตลาดทรัพย์สินได้มีการจัดมหกรรมไกล่เกลี่ยข้อพิพาทชั้นบังคับคดีร่วมกับธนาคาร ไทยพาณิชย์ จํากัด (มหาชน) บริษัท อยุธยา แคปปิตอล ออโต้ลิส จํากัด (มหาชน) บริษัท ซิตี้ คอร์ปลิสซิ่ง(ประเทศไทย) จํากัด บริษัทบริหารสินทรัพย์สุขุมวิท จํากัด และบริษัท บริหารสินทรัพย์กรุงเทพพาณิชย์ จํากัด (มหาชน) มีลูกหนี้เข้าสู่กระบวนการไกล่เกลี่ยข้อพิพาทจํานวน ๔๖ เรื่อง ทุนทรัพย์ ๗๒,๗๖๑,๔๘๗.๘๓ บาท ไกล่เกลี่ยสําเร็จ ๓๙ เรื่อง ทุนทรัพย์ ๖๗,๘๑๑,๔๓๑.๔๓ บาท ความสําเร็จของเรื่องที่เข้าสู่กระบวนการไกล่เกลี่ยคิดเป็นร้อยละ ๘๔.๗๘ รวมถึงการจัดนิทรรศการเพื่อสร้างความรับรู้ทางกฎหมายและการให้คําปรึกษาทางกฎหมายโดยมีผู้สนใจขอรับคําปรึกษาทางกฎหมายจํานวน ๓๕ ราย และมีผู้สนใจดาวน์โหลดแอพพลิเคชั่นของกรมบังคับคดีเป็นจํานวนมาก และกิจกรรมบูรณาการร่วมกับวิสาหกิจสุขภาพชุมชนโดยจัดให้มีนวัตกรรมนวดเพื่อสุขภาพ โดยมีนายแพทย์พูลชัย จิตอนันตวิทยา ประธานฝ่ายการแพทย์ วิสาหกิจชุมชน (SHE) "สตรีที่เคยก้าวพลาด" อันเป็นการส่งเสริมคนดี สู่สังคม ตามนโยบายรัฐมนตรีว่าการกระทรวงยุติธรรม
รัฐบาลไทย-ข่าวทำเนียบรัฐบาล-กระทรวงเกษตรฯ หารือนิวซีแลนด์ สานสันพันธ์ความร่วมมือด้านปศุสัตว์และโคนม
วันพฤหัสบดีที่ 15 ธันวาคม 2559
กระทรวงเกษตรฯ หารือนิวซีแลนด์ สานสันพันธ์ความร่วมมือด้านปศุสัตว์และโคนม
กระทรวงเกษตรฯ หารือนิวซีแลนด์ สานสันพันธ์ความร่วมมือด้านปศุสัตว์และโคนม พร้อมเจรจาเปิดตลาดสินค้าเกษตรไทยไปนิวซีแลนด์
นายธีรภัทร ประยูรสิทธิ ปลัดกระทรวงเกษตรและสหกรณ์ หารือด้านการเกษตรร่วมกับนายเบนจามิน คิง (H.E.Mr.Ben King) เอกอัครราชทูตนิวซีแลนด์ประจําประเทศไทย ซึ่งทั้งสองฝ่ายได้มีการแลกเปลี่ยนข้อคิดเห็นในประเด็นที่มีความสนใจร่วมกันเพื่อนําไปสู่ความร่วมมือด้านการเกษตรไทย – นิวซีแลนด์ โดยกระทรวงเกษตรและสหกรณ์ได้ให้ความสําคัญกับความร่วมมือด้านปศุสัตว์และโคนมที่นิวซีแลนด์มีความเชี่ยวชาญ นอกจากนี้ ทั้งสองฝ่ายได้หารือถึงมาตรการปกป้องพิเศษ (Special Safeguards: SSG) สินค้าปศุสัตว์ ภายใต้ความตกลงหุ้นส่วนทางเศรษฐกิจที่ใกล้ชิดยิ่งขึ้น (Thailand – New Zealand Closer Economic Partnership : TNZCEP) โดยเมื่อวันที่ 25 สิงหาคม 2559 ที่ผ่านมา คณะกรรมการนโยบายพัฒนาโคนมและผลิตภัณฑ์ (Mill Board) ได้มีมติเห็นชอบให้ปรับเพิ่มปริมาณการนําเข้าในแต่ละปี (Trigger Volume)ในสินค้าที่มีมาตรการSSGจํานวน 6 รายการ ตามที่ฝ่ายนิวซีแลนด์ร้องขอ ได้แก่ หางนมไขมันเนย เนยแข็งสด เนยแข็งฝอย เนยแข็งผ่านกรรมวิธี และเนยแข็งอื่นๆ ทั้งนี้ ไทยจะต้องใช้เวลาเพื่อดําเนินการภายในทางกฎหมายในการปรับแก้เอกสารแนบท้ายของความตกลงTNZCEPและเพื่อเป็นการแลกเปลี่ยนสําหรับการขยายเพิ่มปริมาณการนําเข้าสินค้าดังกล่าว ฝ่ายไทยได้เสนอโครงการความร่วมมือด้านปศุสัตว์ จํานวน 3 โครงการ ได้แก่ 1.โครงการพัฒนาเทคโนโลยีแปลงปลูกเพื่อเพิ่มผลผลิตอาหารสัตว์2.โครงการพัฒนามาตรฐานและคุณภาพผลิตภัณฑ์โคนมไทย และ 3.โครงการพัฒนาการเกษตรสมัยใหม่เพื่อพัฒนาแนวคิดและการบริหารจัดการฟาร์ม
นอกจากนี้ ไทยได้หารือเกี่ยวกับการเปิดตลาดสินค้าเกษตรไทยในนิวซีแลนด์ โดยขอให้นิวซีแลนด์เร่งรัดพิจารณาเปิดตลาดสินค้าเกษตรไทยที่คงค้าง โดยเฉพาะสินค้าเป็ดปรุงสุกของไทยซึ่งมีความก้าวหน้ามาก เพื่อให้สามารถเปิดตลาดได้ภายในไตรมาสแรกของ ปี 2560 นี้
สําหรับการค้าสินค้าเกษตรระหว่างไทยและนิวซีแลนด์ในปี 2558 มีมูลค่ารวม 19,360 ล้านบาท ไทยส่งออกมูลค่า 4,470 ล้านบาท ไทยนําเข้ามูลค่า 14,890 ล้านบาท โดยสินค้าส่งออก 5 อันดับแรกของไทย ได้แก่ ปลาทูน่าปรุงแต่ง ข้าว อาหารสุนัขและแมว เบเกอรี่ และอาหารปรุงแต่งอื่น ๆ ขณะที่สินค้านําเข้าจากนิวซีแลนด์ 5 ลําดับแรก ได้แก่ นมและครีมอัดเม็ดไม่เติมน้ําตาล นมและครีมอัดเม็ดเติมน้ําตาล แอปเปิ้ลสด ไขมันจากนม และบัตเตอร์มิลค์
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“เฉลิมชัย” เร่งเกษตรกรขึ้นทะเบียน ภายใน 15 พ.ค. นี้ เป้า 10 ล้านราย วงเงิน 1.5 แสนล้านบาท
วันพุธที่ 29 เมษายน 2563
“เฉลิมชัย” เร่งเกษตรกรขึ้นทะเบียน ภายใน 15 พ.ค. นี้ เป้า 10 ล้านราย วงเงิน 1.5 แสนล้านบาท
“เฉลิมชัย” เร่งเกษตรกรขึ้นทะเบียน ภายใน 15 พ.ค. นี้ เป้า 10 ล้านราย วงเงิน 1.5 แสนล้านบาท
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า จากการประชุมคณะรัฐมนตรี (ครม.) เมื่อวันที่ 28 เม.ย.2563 มีมติเห็นชอบการดําเนินโครงการช่วยเหลือเกษตรกรที่ได้รับผลกระทบจากการระบาดของโรคติดเชื้อไวรัสโคโรนา 2019 ของกระทรวงเกษตรและสหกรณ์ ซึ่งการช่วยเหลือตามโครงการฯ ในครั้งนี้ เป็นการช่วยเหลือ เยียวยาและบรรเทาความเดือดร้อนของเกษตรกรและครอบครัว ถือว่ามีความจําเป็นเร่งด่วนตามนโยบายของดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และยังเป็นการเพิ่มสภาพคล่องทางเศรษฐกิจ เกษตรกรจะได้รับเงินช่วยเหลือ รายละ 5,000 บาทต่อเดือน เป็นระยะเวลา 3 เดือน ตั้งแต่เดือนพฤษภาคม – กรกฎาคม 2563 รวมวงเงินของโครงการ 150,000 ล้านบาท
นายอลงกรณ์ กล่าวต่อไปว่า สําหรับเกษตรกรกลุ่มเป้าหมายที่จะได้รับความช่วยเหลือนั้น เป็นผู้ที่ขึ้นทะเบียนไว้รวม 10 ล้านราย ประกอบด้วย
กลุ่มที่ 1 ได้แก่ เกษตรกรที่ขึ้นทะเบียนไว้กับกรมส่งเสริมการเกษตร กรมปศุสัตว์ และกรมประมง จํานวน 8.43 ล้านราย แบ่งเป็นเพาะปลูกพืช ประมาณ 6.19 ล้านราย ปศุสัตว์ ประมาณ 1.60 ล้านราย ทําประมง ประมาณ 0.64 ล้านราย
กลุ่มที่ 2 ได้แก่ เกษตรกรที่อยู่ระหว่างการตรวจสอบข้อมูลการขึ้นทะเบียน ประมาณ 1.57 ล้านราย โดยอยู่ในกลุ่มของยางพารา หม่อนไหม อ้อยโรงงาน ยาสูบ และนาเกลือ
ทั้งนี้ สําหรับขั้นตอนการดําเนินการช่วยเหลือนั้น ทางกระทรวงเกษตรและสหกรณ์โดยกรมส่งเสริมการเกษตร กรมปศุสัตว์ และกรมประมง จะดําเนินการขึ้นทะเบียนและตรวจสอบความถูกต้องของเกษตรกรให้แล้วเสร็จภายในวันที่ 15 พฤษภาคม 2563 หลังจากนั้นจะดําเนินการส่งข้อมูลให้กระทรวงการคลัง และธนาคารเพื่อการเกษตรและสหกรณ์การเกษตร (ธ.ก.ส.) ตรวจสอบความซ้ําซ้อนของข้อมูล และความซ้ําซ้อนกับการช่วยเหลือภายใต้โครงการเราไม่ทิ้งกัน จากนั้น ธ.ก.ส. จะโอนเงินให้แก่เกษตรกรตามช่องทาง และกลไกของธนาคารฯ ที่ตรวจสอบได้
“กรณีเกษตรกรที่ยังไม่ได้ขึ้นทะเบียนขอให้รีบมาขึ้นทะเบียนกับหน่วยงานรับผิดชอบ อาทิ กรมส่งเสริมการเกษตร กรมปศุสัตว์ และกรมประมง และหน่วยงานที่มีการขึ้นทะเบียนอื่นๆ ทั้งยางพารา หม่อนไหม อ้อยโรงงาน ยาสูบ และนาเกลือ โดยด่วนตั้งแต่วันนี้ ถึงวันที่ 15 พฤษภาคม 2563 เพื่อป้องกันการตกหล่น แต่หากเกิดกรณีเกษตรกรร้องเรียนว่าเป็นผู้ตกหล่น จะมีการเปิดช่องทางอุทธรณ์ให้ต่อไป” นายอลงกรณ์ กล่าวในที่สุด
รัฐบาลไทย-ข่าวทำเนียบรัฐบาล-จุรินทร์บุกอีสาน ช่วยเกษตรกร ประกันรายได้ผู้ปลูกข้าว
วันศุกร์ที่ 13 กันยายน 2562
จุรินทร์บุกอีสาน ช่วยเกษตรกร ประกันรายได้ผู้ปลูกข้าว
ก่อนคิกออฟจ่ายเงินส่วนต่าง 15 ตุลาคม นี้
(13 กันยายน 2562) เวลา 8.30น. ที่ สกลนคร
จุรินทร์บุกอีสาน ช่วยเกษตรกร ประกันรายได้ผู้ปลูกข้าว ก่อนคิกออฟจ่ายเงินส่วนต่าง 15 ตุลาคม นี้
13 กันยายน 2562 เวลา 8.30น. ที่ สกลนคร
นายจุรินทร์ ลักษณวิศิษฏ์ หัวหน้าพรรคประชาธิปัตย์รองนายกรัฐมนตรีและรัฐมนตรีว่าการกระทรวงพาณิชย์ เดินหน้าประชุมชี้แจงนโยบายและรับฟังความคิดเห็นประชาชนโครงการนโยบายประกันรายได้เกษตรกรของรัฐบาลที่จังหวัดร้อยเอ็ด 14 กันยายน 2562 นี้
โดยรองนายกรัฐมนตรีและรัฐมนตรีว่าการกระทรวงพาณิชย์จะตรวจเยี่ยมและพบปะเกษตรกรเพื่อชี้แจงตั้งแต่เวลา 09:30 น. ที่อําเภอเกษตรวิสัยจังหวัดร้อยเอ็ด พร้อมการรับฟังความคิดเห็นเกษตรกรถึงมาตรการข้าวของรัฐบาลโดยจะมีการรับฟังความคิดเห็นของตัวแทนสมาคมผู้ส่งออกข้าวไทยด้วย
นอกจากนั้นยังมีกําหนดการไปพบกับสหกรณ์การเกษตรเกษตรวิสัย เพื่อรับฟังการดําเนินงานของสหกรณ์ ตรวจงานขั้นตอนการผลิตข้าวหอมมะลิทุ่งกุลาร้องไห้และตรวจเยี่ยมศูนย์กระจายสินค้าการเชื่อมโยงสินค้าโดยเฉพาะสินค้าเกษตรผลไม้จากภาคใต้ นอกจากนั้นก็มอบป้ายทดสอบน้ําหนักผลผลิตทางการเกษตรโดยกรมการค้าภายใน และรองนายกรัฐมนตรี ยังมีกําหนดการไปพบเกษตรกรบ้านเมืองเปลือย อําเภอเมืองเปลือย อําเภอศรีสมเด็จ จังหวัดร้อยเอ็ด
โดยรายงานข่าวแจ้งว่ารองนายกรัฐมนตรีและรัฐมนตรีว่าการกระทรวงพาณิชย์ ให้นโยบายต่อกรมการค้าภายในกระทรวงพาณิชย์ให้เร่งประชุมชี้แจงผู้เกี่ยวข้องในภูมิภาคพร้อมรับฟังความคิดเห็นประชาชน เนื่องจากเงินส่วนต่างจากโครงการประกันรายได้ข้าวจะคิกออฟจ่ายเงินถึงมือประชาชนในวันที่ 15 ตุลาคม 2562 เป็นต้นไป
โดยก่อนหน้านี้นายจุรินทร์ได้ผลักดันโครงการประกันรายได้เกษตรกรในผลผลิตเกษตร 5 ชนิด คือข้าว ปาล์ม ยางพารา มันสําปะหลัง และข้าวโพด และในโครงการประกันรายได้เกษตรกรปลูกข้าวนั้นจะใช้วงเงิน21,495ล้านบาทเพื่อใช้ในการประกันรายได้ราคาข้าวให้ชาวนาที่ปลูกข้าว5ชนิดมีเกษตรกรที่ขึ้นทะเบียนเกษตรกรปลูกข้าวปี2562 จํานวน892,176ครัวเรือนระยะเวลาโครงการต.ค.2562-ต.ค.2563ประเภทข้าวที่ได้รับประกัน คือ ข้าวเปลือกหอมมะลิ15,000บาท/ตันครัวเรือนละไม่เกิน14ตัน ,ข้าวเปลือกหอมมะลินอกพื้นที่14,000บาท/ตันครัวเรือนละไม่เกิน16ตัน ,ข้าวเปลือกเจ้า10,000บาท/ตันครัวเรือนละไม่เกิน30ตัน ข้าวเปลือกหอมปทุมธานี11,000บาท/ตันครัวเรือนละไม่เกิน25ตันและข้าวเปลือกเหนียว12,000บาท/ตันครัวเรือนละไม่เกิน16ตัน
รายงานข่าวแจ้งว่า สําหรับวันนี้ (
13 กันยายน 2562 )นายจุรินทร์จะมีกําหนดการ เกี่ยวกับการผลักดันการค้าชายแดนและเขตพัฒนาเศรษฐกิจพิเศษมุกดาหาร-สะหวันนะเขต เพื่อสานสัมพันธ์การค้าเชื่อมโยงสองฝั่งโขงในวันที่ 13 กันยายน 2562 รับฟังรายงานผลการลงนามเอ็มโอยูระหว่างเอกชนไทย-สปป.ลาว พร้อมประชุมร่วมภาครัฐและเอกชนเพื่อส่งเสริมการค้าชายแดนไทย-สปป.ลาว และเป็นประธานเปิดมหกรรมการค้าชายแดนด้วย
รัฐบาลไทย-ข่าวทำเนียบรัฐบาล-วิธีป้องกันตนเองจากไวรัสโควิด-19
วันพุธที่ 27 พฤษภาคม 2563
วิธีป้องกันตนเองจากไวรัสโควิด-19
#physicaldistancing
ห่างกันนิด อย่าชิดเกิน
รัฐบาลไทย-ข่าวทำเนียบรัฐบาล-จุรินทร์ ยกทัพ บุก สงขลา ผลักดันผลไม้ไทยสู่ผลไม้โลก พร้อมเกาะติดนโยบายพาณิชย์แบบยกเครื่อง
วันจันทร์ที่ 2 กันยายน 2562
จุรินทร์ ยกทัพ บุก สงขลา ผลักดันผลไม้ไทยสู่ผลไม้โลก พร้อมเกาะติดนโยบายพาณิชย์แบบยกเครื่อง
นายจุรินทร์ ลักษณวิศิษฏ์   รองนายกรัฐมนตรี และ รัฐมนตรีว่าการกระทรวงพาณิชย์ นายนิพนธ์ บุญญามณี รัฐมนตรีช่วยว่าการกระทรวงมหาดไทย  นายถาวร เสนเนียมรัฐมนตรีช่วยว่าการกระทรวงคมนาคม และคณะติดตามผลการลงนามความร่วมมือกับ 4 สายการบิน และไปรษณีย์ไทย
ในการเพิ่มช่องทางจําหน่าย และบริการขนส่งผลไม้จากชาวสวนสู่มือผู้บริโภคอย่างมีคุณภาพพร้อมเยี่ยมชมการให้บริการกล่องบรรจุผลไม้จากกรมการค้าภายในเพื่อนําขึ้นเครื่องฟรีตามนโยบายของกระทรวงพาณิชย์ ทั้งนี้ยังมีคณะ ส.ส.และอดีต ส.ส. พรรคประชาธิปัตย์ในพื้นที่ภาคใต้ ให้การต้อนรับและร่วมกิจกรรมครั้งนี้ด้วย
ภายหลังการตรวจเยี่ยม นายจุรินทร์ กล่าวว่า สนามบินหาดใหญ่ก็เป็นหนึ่งในสนามบินที่ประชาชนสามารถนําผลไม้ขึ้นเครื่อง 20 กก. ฟรี ผ่าน 4 สายการบิน ได้แก่ ไทยสมายล์ แอร์เอเชีย นกแอร์ บางกอกแอร์เวย์ ซึ่งจะสามารถประหยัดค่าใช้จ่ายได้ 300-3,600 บาท สําหรับประชาชนที่ซื้อผลไม้ในพื้นที่ ซึ่งในจังหวัดสงขลามีผลไม้ได้แก่ เงาะ มังคุด ลองกอง จากการตรวจสอบราคาผลไม้ท้องถิ่นทราบว่าราคาพอไปได้
นอกจากนี้ยังมีอีกช่องทางหนึ่งคือไปรษณีย์ไทย ที่เข้าร่วมโครงการจําหน่ายผลไม้ในราคาย่อมเยา อันจะเป็นช่องทางกระจายผลไม้ให้กับชาวสวน
รมว.พาณิชย์ กล่าวด้วยว่า การเดินทางมาวันนี้เพื่อติดตามนโยบายหลายเรื่อง ทั้งบทบาททูตพาณิชย์และอื่นๆ โดยเมื่อสัปดาห์ที่ผ่านมาได้มอบหมายนโยบายให้กับทูตพาณิชย์ประจําร่วม 60 ประเทศทั่วโลก พร้อมทั้งได้แบ่งกลุ่มให้ไปดูแลพืชเกษตรแบบแบ่งกลุ่ม เช่น มันสําปะหลัง ข้าว ยางพารา รวมทั้งอาหารทะเล และอาหารฮาลาล
ทั้งนี้ เพื่อให้ทูตพาณิชย์ได้มีความรู้พื้นฐานในสินค้าเกษตร และสินค้าอุตสาหกรรม เพื่อกลับไปทําหน้าที่เซลส์แมนให้ประเทศได้ เพราะถัดจากนี้กระทรวงพลังงานมีนโยบายชัดเจนว่า ทูตพาณิชย์จะไม่เป็นแค่พนักงานส่งเสริมการขาย จะต้องทําหน้าที่เป็นผู้ขายเอง แม้แต่ตนในฐานะ รมว.พาณิชย์ ก็ต้องทําหน้าที่เซลส์แมนให้ประเทศไปด้วย ซึ่งขณะนี้ได้เจรจาขายยาง มัน ข้าว และพืชเกษตรอื่นๆ หลายตัว ให้กับหลายประเทศ เมื่อมีความคืบหน้าจะมารายงานให้ทราบตามลําดับ
รัฐบาลไทย-ข่าวทำเนียบรัฐบาล-รัฐบาลสั่งการช่วยเหลือประชาชนจากปัญหาฝนทิ้งช่วง
วันอังคารที่ 23 กรกฎาคม 2562
รัฐบาลสั่งการช่วยเหลือประชาชนจากปัญหาฝนทิ้งช่วง
วันจันทร์ที่ 22 กรกฎาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ติดตามสถานการณ์ภัยแล้งอย่างใกล้ชิดเนื่องจากบางพื้นที่เริ่มมีฝนทิ้งช่วง ทําให้ประชาชนและเกษตรกรขาดแคลนน้ําอุปโภคบริโภคและทําการเกษตร โดยได้สั่งการให้กระทรวงมหาดไทย กระทรวงเกษตรและสหกรณ์ และหน่วยงานที่เกี่ยวข้อง บูรณาการฝ่ายปกครอง เจ้าหน้าที่รัฐ และจิตอาสา ทํางานเชิงรุกติดตามความเดือดร้อนของประชาชนและให้ความช่วยเหลือเป็นรายพื้นที่ รวมทั้งสร้างการรับรู้ถึงข้อควรปฏิบัติให้ประชาชนและเกษตรกรทราบอย่างต่อเนื่อง นอกจากนี้ยังขอความร่วมมือเกษตรกรให้ปฏิบัติตามคําแนะนําของเจ้าหน้าที่ เช่น กักเก็บน้ําไว้ใช้ในแหล่งน้ําของตัวเอง ส่วนผู้ที่ยังไม่ได้เพาะปลูก ขอให้ชะลอการปลูกออกไปก่อน จนกว่าจะเข้าสู่สถานการณ์ที่มีฝนตกตามปกติ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี